Octubre Centre de Cultura Contemporània

Enric Casasses i la poesia en fresc
2022-01-20 19:00 (Europe/Andorra) | Hall
Presentació de llibres i recital poètic
Es presentaran els llibres Assagets i El nus la flor.
Els poetes que acompanyaran l’autor són Àngels Moreno, Ximo Cano, Aina Garcia Carbó i Ismael Sempere, que llegiran poemes d’aquests llibres.
Enric Casasses i Figueres (Barcelona, 1951), poeta d’obra inclassificable i genuïna, trobador contemporani, narrador i dramaturg. Traductor eventual i recuperador de textos oblidats. Fill intel·lectual de la Barcelona dels últims anys del franquisme, on té una activa presència en el marc de la contracultura, Enric Casasses comença a ser reconegut entre lectors i crítica a l’inici dels anys noranta.

Fins avui, té més de 30 llibres de poemes i ha obtingut diversos premis per: No hi érem (Premi de la Crítica el 1993), Calç (Premi Carles Riba 1996), Plaça Raspall (Premi Joan Alcover el 1998); va guanyar el Premi Nacional de Cultura de Literatura l’any 2012, i, diversos reconeixements amb el poemari El nus la flor (Premi de la Crítica 2018, Lletra d’Or 2020 i el Premi d’Honor de Lletres Catalanes 2020, que reconeix la trajectòria d’un autor).

(Edicions Poncianes)
(foto: Francesc Gelonch)
